ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Οκτωβρίου 1997 για το διορισμό ενός τακτικού μέλους και ενός αναπληρωματικού μέλους της Επιτροπής των Περιφερειών (97/657/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, τις αποφάσεις του Συμβουλίου 94/65/ΕΚ, της 26ης Ιανουαρίου 1994 (1), και 95/15/ΕΚ, της 23ης Ιανουαρίου 1995 (2), για το διορισμό των τακτικών και αναπληρωματικών μελών της Επιτροπής των Περιφερειών, Εκτιμώντας ότι, με την παραίτηση του κ. Λεωνίδα Κουρή, η οποία γνωστοποιήθηκε στο Συμβούλιο την 1η Σεπτεμβρίου 1997, έχει κενωθεί μία θέση τακτικού μέλους της Επιτροπής των Περιφερειών, και ότι, με την παραίτηση του κ. Ευάγγελου Κουλουμπή, η οποία γνωστοποιήθηκε στο Συμβούλιο στις 24 Σεπτεμβρίου 1997, έχει κενωθεί μία θέση αναπληρωματικού μέλους, Έχοντας υπόψη την πρόταση της ελληνικής κυβέρνησης, ΑΠΟΦΑΣΙΖΕΙ: Άρθρο μόνο Ο κ. Ευάγγελος Κουλουμπής διορίζεται τακτικό μέλος της Επιτροπής των Περιφερειών, εις αντικατάστασιν του κ. Λεωνίδα Κουρή, και ο κ. Παναγιώτης Ρήγας διορίζεται αναπληρωματικό μέλος της Επιτροπής των Περιφερειών εις αντικατάστασιν του κ. Ευάγγελου Κουλουμπή, και αυτό για το υπόλοιπο της θητείας τους, δηλαδή έως τις 25 Ιανουαρίου 1998. Λουξεμβούργο, 6 Οκτωβρίου 1997.

[Source: multi_eurlex | Tokens: 1186]